|  |  |
| --- | --- |
| **ΚΟΙΝ:** ΓΕΑ/Γ2  ΥΠΕΠΑ/ΔΙΣΥΝ | ΓΕΝΙΚΟ ΕΠΙΤΕΛΕΙΟ ΑΕΡΟΠΟΡΙΑΣ  ΚΛΑΔΟΣ Γ’  ΥΠΗΡΕΣΙΑ ΕΡΓΩΝ Π.Α. (ΥΠΕΠΑ)  ΔΙΕΥΘΥΝΣΗ ΣΥΝΤΟΝΙΣΜΟΥ  ΤΜΗΜΑ ΔΗΜΟΠΡΑΣΙΩΝ  Τηλ.: 210-6593838  Φ.ΑΝΔ-199Ε/9509  Σ.-2155-  Αθήνα, 1 Σεπ 23 |

**ΘΕΜΑ:** Περίληψη Διακήρυξης Ανοικτής Διαδικασίας για την Επιλογή Αναδόχου Κατασκευής του Έργου: «Εγκατάσταση Συστήματος ILS στην 117 ΠΜ» (ΑΝΔ-199Ε).

1. Το Γενικό Επιτελείο Αεροπορίας / Υπηρεσία Έργων Πολεμικής Αεροπορίας (Γ.Ε.Α/ΥΠ.Ε.Π.Α.), προκηρύσσει δημόσιο ηλεκτρονικό διαγωνισμό μέσω του Ε.Σ.Η.ΔΗ.Σ., με συστημικό αριθμό **203386**, για την επιλογή αναδόχου κατασκευής του έργου: «Εγκατάσταση Συστήματος ILS στην 117 ΠΜ» (ΑΝΔ-199Ε), που θα κατασκευασθεί στο Α/Δ Ανδραβίδας (Νομός Ηλείας), με εκτιμώμενη αξία 1.693.548,39 Ευρώ (περιλαμβάνει το κόστος του έργου, Γ.Ε. & Ο.Ε. 18%, απρόβλεπτα 15% και αναθεώρηση). Το έργο επιβαρύνεται με Φ.Π.Α. 24% (λόγω πηγής χρηματοδότησης), ποσού 406.451,61 Ευρώ.

2. Η επιλογή του Αναδόχου θα γίνει σύμφωνα με την «ανοικτή διαδικασία» του άρθρου 27 του ν. 4412/16 και με κριτήριο ανάθεσης της σύμβασης την πλέον συμφέρουσα από οικονομική άποψη προσφορά, μόνο βάσει τιμής (χαμηλότερη τιμή).

3. Η διαδικασία ανάθεσης της σύμβασης θα πραγματοποιηθεί ηλεκτρονικά, μέσω της διαδικτυακής πύλης www.promitheus.gov.gr, με ανάρτηση των ψηφιακά υπογεγραμμένων τευχών δημοπράτησης και των προβλεπόμενων εγγράφων στην πλατφόρμα του Ε.Σ.Η.ΔΗ.Σ, τα οποία θα διατίθενται στους ενδιαφερόμενους σε ηλεκτρονική μορφή (cd) από το Γραφείο Ενημέρωσης Κοινού του ΥΕΘΑ (οδός Λεωφ. Μεσογείων 227 - 229, Χολαργός, Τ.Κ. 15561 Αθήνα, τις ημέρες και ώρες που αναγράφονται στο άρθρο 2.2 της διακήρυξης, κατόπιν ενημέρωσης της Αναθέτουσας τουλάχιστον δύο εργάσιμες ημέρες πριν.

4. Η διακήρυξη του υπόψη διαγωνισμού αναρτάται στο Κεντρικό Ηλεκτρονικό Μητρώο Δημοσίων Συμβάσεων (Κ.Η.Μ.ΔΗ.Σ.), καθώς και στην ιστοσελίδα της αναθέτουσας αρχής (https://public.haf.gr/procure/).

5. Δικαίωμα συμμετοχής στη δημοπρασία έχουν οικονομικοί φορείς (φυσικά ή νομικά πρόσωπα ή ενώσεις αυτών), που δραστηριοποιούνται σε έργα κατηγορίας οικοδομικών - ηλεκτρομηχανολογικών εργασιών (CPV: 45216200-6, 45222200-1) και που είναι εγκατεστημένοι:

α. Σε κράτος – μέλος της Ένωσης.

β. Σε κράτος – μέλος του Ευρωπαϊκού Οικονομικού Χώρου (Ε.Ο.Χ.),

γ. Σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος Ι της ως άνω Συμφωνίας, καθώς και

δ. Σε τρίτες χώρες που δεν εμπίπτουν στην περίπτωση γ’ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημόσιων συμβάσεων.

6. Οι οικονομικοί φορείς συμμετέχουν είτε μεμονωμένα είτε ως μέλος ένωσης. Οι ενώσεις οικονομικών φορέων συμμετέχουν υπό τους όρους των παρ. 2, 3 και 4 του άρθρου 19 και των παρ. 1 (ε) και 3 (β) του άρθρου 76 του ν. 4412/16.

7. Όσον αφορά την καταλληλόλητα για την άσκηση της επαγγελματικής δραστηριότητας, οι προσφέροντες που είναι εγκατεστημένοι στην Ελλάδα υποβάλλουν βεβαίωση εγγραφής στο Μ.Ε.ΕΠ στην κατηγορία Η/Μ εργασιών στην τάξη 2η και άνω, καθώς και στην κατηγορία οικοδομικών έργων στην τάξη 1η και άνω.

8. Ως ημερομηνία και ώρα λήξης της προθεσμίας της ηλεκτρονικής υποβολής των προσφορών ορίζεται η 10-10-2023, ημέρα Τρίτη και ώρα 10:00 π.μ.

9. Ως ημερομηνία και ώρα ηλεκτρονικής αποσφράγισης των προσφορών ορίζεται η 10-10-2023, ημέρα Τρίτη και ώρα 11:00 π.μ.

10. Οι οικονομικές προσφορές, θα συνταχθούν και υποβληθούν ηλεκτρονικά στο Ε.Σ.Η.ΔΗ.Σ., ψηφιακά υπογεγραμμένες σε ηλεκτρονικό φάκελο του υποσυστήματος, σύμφωνα με τα οριζόμενα στο άρθρο 95 παρ. 2.(α) του ν. 4412/16 (με επί μέρους ποσοστά έκπτωσης για κάθε ομάδα τιμών ομοειδών εργασιών του τιμολογίου και του προϋπολογισμού).

11. Για τη συμμετοχή στο διαγωνισμό απαιτείται η κατάθεση από τους υποψήφιους οικονομικούς φορείς, κατά τους όρους της παρ. 1.α. του άρθρου 72 του ν. 4412/16, εγγυητικής επιστολής συμμετοχής, που ανέρχεται στο ποσό των τριάντα τριών χιλιάδων, οκτακοσίων εβδομήντα Ευρώ και ενενήντα επτά λεπτών (33.870,97 €), με ισχύ τουλάχιστον 13 μηνών και 30 ημερών από την ημερομηνία διεξαγωγής του διαγωνισμού. Ο χρόνος ισχύος των προσφορών είναι 13 μήνες από την ημερομηνία λήξης της προθεσμίας υποβολής των προσφορών.

12. Το έργο χρηματοδοτείται σε βάρος πιστώσεων προϋπολογισμού εξόδων του ΥΠΕΘΑ, Eιδικός Φορέας 1011.204.0000000 επί ΑΛΕ: 3110403001, για τα οικονομικά έτη 2024 και 2025 (χορήγηση βεβαίωσης πολυετών υποχρεώσεων Φ.800/53031/Σ.8231/10-5-23/ΥΠΕΘΑ/ΓΔΟΣΥ/ΔΟΙ/ΤΜ.Π/Υ).

13. Αρμόδιος χειριστής θέματος Μ.Υ. Πέτρος Ιωαννίδης τηλ.: 210-6593838.

|  |  |
| --- | --- |
| Ακριβές Αντίγραφο  Μ.Υ. με A’ βαθμό Πέτρος Ιωαννίδης  Επιτελής ΥΠΕΠΑ/ΔΙΣΥΝ | Υποπτέραρχος (Μ) Δημήτριος Φανάρας  Διευθυντής Γ' Κλάδου ΓΕΑ |